laion/Wikipedia-Exotic huggingface dataset:
বর্মী রন্ধনশৈলী

বর্মী রন্ধনশৈলী হচ্ছে মিয়ানমারের বিভিন্ন অঞ্চলে প্রচলিত খাদ্য রন্ধন ও পরিবেশনের শৈলী। স্থানীয় সংখ্যালঘু নৃগোষ্ঠীর অবদানে মিয়ানমারের রন্ধনশৈলী সমৃদ্ধ হয়ে উঠেছে। মিয়ানমারে বামাররা সবচেয়ে প্রভাবশালী গোষ্ঠী, কিন্তু চীন গোষ্ঠীসহ অন্যান্য গোষ্ঠীগুলি্র স্বতন্ত্র খাবার ও রন্ধনশৈলী আছে। মাছের সস এবং নগাপী (সীফুড) জাতীয় মাছজাত দ্রব্যের ব্যাপক ব্যবহার হয় বামার রন্ধনপ্রণালীতে। মায়ানমারের ভৌগোলিক অবস্থানের কারণে, বার্মিজ রন্ধনপ্রণালী চীনা রান্না, ভারতীয় রান্না এবং থাই রান্নার দ্বারা প্রভাবিত হয়েছে। মহিঙ্গা হচ্ছে মিয়ানমারের ঐতিহ্যবাহী প্রাতঃরাশ এবং জাতীয় খাবার। সিৎয়ে, কিউকপিউ, মও্লামিয়াইং (সাবেক মৌলমান), মার্গুই (মৈয়িক) এবং দোয়েই এর মত উপকূলীয় শহরগুলির একটি সাধারণ খাদ্য উপাদান হচ্ছে সমুদ্রজাত খাবার। অন্যদিকে মাংস এবং হাঁস-মুরগী ম্যান্ডেলার মত ভূমিবদ্ধ শহরগুলিতে সাধারণ খাদ্য। মিষ্টি পানির মাছ এবং চিংড়ি রান্নায় প্রোটিনের প্রাথমিক এবং বিভিন্ন উপায়ে ব্যবহার করা হয়: তাজা, নোনা, শুটকি, বেটে, টক মিশিয়ে ইত্যাদি। বর্মী রন্ধনশৈলীর বিভিন্ন ধরনের সালাদ (এ থোক) রয়েছে, যার প্রধান উপকরণ চাল, গম এবং চাল নুডলস, কাচের নুডলস এবং সেমাই, আলু, আদা, টমেটো, কাফির লেবু, লম্বা শিম, লাহপেট এবং নগাপি (মাছের পেস্ট)। এই সালাদ সবসময় বার্মিজ শহরগুলোতে দ্রুত খাবার (ফাস্টফুড) হিসাবে জনপ্রিয় হয়েছে। একটি জনপ্রিয় বর্মী ছড়া হচ্ছে, "ফলের মধ্যে আম সবচেয়ে ভাল; মাংসের মধ্যে শুকরের মাংস ভাল এবং পাতার মধ্যে ল্যাহপেট সবচেয়ে ভাল"। ঐতিহ্যগতভাবে বর্মীরা বাঁশের মাদুরে বসে নিচু টেবিল থেকে খাদ্যগ্রহণ করে। একসাথে খাবারের ব্যবস্থা করা হয়। একটি সাধারণ খাবারে থাকে প্রধান খাবার হিসেবে ফুটানো ভাত এবং হীন নামক খাবার যাতে থাকে স্বাদুপানির মাছের তরকারি। মাছের বদলে মাংসের তরকারিও থাকে। হিন গিয়ো নামক পাতলা ঝোল থাকে। সম্মান থেকে অন্যেরা আসার পূর্বে সব থেকে বয়স্কদের আগে খাবার পরিবেশন করা হয়। এমনকি মুরুব্বীরা অনুপস্থিত থাকলেও এটা করা হয়। পিতামাতার সম্মানে তাদের পাত্র থেকে প্রথমে কিছু ভাত সরিয়ে রাখার প্রথা উ চা নামে পরিচিত। বর্মীদের খাবারের ধরন অনেকটা বাঙালীর মতো। তারা ডান হাতে খাবার খায়। প্রথমে ভাতের সংগে অন্যান্য তরকারি মিশিয়ে আঙুল দিয়ে ছোট দলা তৈরী করে মুখে দেয়। নুডলস জাতীয় খাবার গ্রহণের ক্ষেত্রে তারা অবশ্য চপস্টিকস এবং কাটাচামচ ব্যবহার করে। বাড়িতে ছুটি-কাঁটার ব্যবহার একদমই নেই তবে রেস্তোরাতে এগুলোর প্রচলন আছে। খাবারের সংগে সাধারণত পানীয় পরিবেশন করা হয় না তবে পাতলা ঝোল জাতীয় খাবার থাকে। খাবারের বাইরে বর্মীদের প্রিয় পানীয় সবুজ চা। লাহপেট (লেফাত, লাফেট, লেফেট, লেপপেট, বা লেটপেট'ও উচ্চারণ করা হয়) হচ্ছে একধরনের বর্মী চায়ের আচার। মায়ানমারে পৃথিবীর অল্প কয়েকটি দেশের মতো চা পানের পাশাপাশি খাওয়াও হয়। আচারি চা এই অঞ্চলের অনন্য এবং শুধুমাত্র জাতীয় খাদ্য হিসাবে গণ্য করা হয় না পাশাপাশি বার্মিজ সমাজে এটি গুরুত্বপূর্ণ ভূমিকা পালন করে। বাঙালি রন্ধনশৈলী বাংলাদেশি রন্ধনশৈলী মিশ্র রন্ধনশৈলী ইরাকি রন্ধনশৈলী ইরানি রন্ধনশৈলী ঝোল ঝাল অম্বল শুক্তো ডালনা হরগৌরী গাম্বো "Myanmar Traditional Foods"। Myanmar.com। ১৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১২।  Saw Myat Yin (২০১১)। Culture Shock! Myanmar: A Survival Guide to Customs and Etiquette। Marshall Cavendish Corporation। আইএসবিএন 9780761458722।  প্রবেশদ্বার:  মিয়ানমার
অন্তাও ডি’সুজা

অন্তাও ডি’সুজা (জন্ম: ১৭ জানুয়ারি, ১৯৩৯) তৎকালীন পর্তুগীজ ভারতের গোয়ার নাগোয়া এলাকায় জন্মগ্রহণকারী পাকিস্তানের সাবেক আন্তর্জাতিক ক্রিকেট তারকা। পাকিস্তান ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬২ সময়কালে পাকিস্তান ক্রিকেট দলের পক্ষে ছয় টেস্টে অংশগ্রহণের সুযোগ পেয়েছিলেন। চারজন খ্রিস্টান টেস্ট ক্রিকেটারের মধ্যে দ্বিতীয় হিসেবে টেস্টে অংশ নিয়েছেন। দলে তিনি মূলতঃ অল-রাউন্ডার ছিলেন। ডানহাতে মিডিয়াম পেস বোলার ছিলেন ও নিচেরসারির কার্যকরী ব্যাটসম্যান হিসেবে দায়িত্ব পালন করতেন। ঘরোয়া পর্যায়ের প্রথম-শ্রেণীর ক্রিকেটে পাকিস্তান ইন্টারন্যাশনাল এয়ারলাইন্স, করাচি ব্লুজ, করাচি ও পেশাওয়ারের প্রতিনিধিত্ব করেছেন অন্তাও ডি’সুজা। সেলসিটের নাগোয়ায় তার জন্ম ও সেখানেই শৈশবকাল অতিবাহিত করেন। ১৯৪৭ সালে দেশ বিভাজনের সময় ডি’সুজার বাবা পাকিস্তানের করাচিতে স্থানান্তরিত হন। সেখানকার সেন্ট প্যাট্রিক্স হাই স্কুলে অধ্যয়ন করেন। তার অন্য দুই ভাই - মার্শাল ও পল ডি’সুজা উভয়েই প্রথম-শ্রেণীর ক্রিকেটে অংশগ্রহণ করেছিলেন। ১৯৫২ সালে ইংল্যান্ড সফরের জন্য ডি’সুজা মনোনীত হন। ৫৩ গড় নিয়ে দলের শীর্ষস্থানীয় ব্যাটসম্যানরূপে আবির্ভূত হন। ছয় ইনিংসের মধ্যে পাঁচটিতেই তিনি অপরাজিত ছিলেন। সফরে দলের অন্যান্য বোলারদের ন্যায় এ সফরে তারও বোলিং তেমন কার্যকরী ছিল না। ঐ সিরিজে পাকিস্তান ৪-০ ব্যবধানে পরাজিত হয়েছিল। কমপক্ষে দশ ইনিংসে অংশগ্রহণকারী দুইজন টেস্ট ক্রিকেটারের একজনরূপে ডি’সুজা তার ব্যক্তিগত সর্বোচ্চ রানের চেয়ে ব্যাটিং গড়ে শীর্ষস্থানে আরোহণ করেন। অন্যজন হচ্ছেন - ভারতীয় ক্রিকেট তারকা সদাশিব সিন্ধে। ১৯৯৯ সালে স্ত্রী ও চার সন্তানকে নিয়ে কানাডার অন্টারিওতে অভিবাসিত হন অন্তাও ডি’সুজা। Wisden। Engel, Matthew, সম্পাদক। Wisden Cricketers' Almanack, 132nd edition (1995 সংস্করণ)। London: John Wisden & Co Ltd। পৃষ্ঠা 1388।  Teams Antao D'Souza played for – CricketArchive. Retrieved 29 October 2012. Dias, Jude (2011) Goan who Shone on the International Cricket Arena ওয়েব্যাক মেশিনে আর্কাইভকৃত ২৩ জানুয়ারি ২০১৩ তারিখে – Navhind Times online. Published 17 April 2011. Retrieved 29 October 2012. Frindall, Bill (২০০৯)। Ask Bearders। BBC Books। পৃষ্ঠা 91–92। আইএসবিএন 978-1-84607-880-4।  সৌম্য সরকার মুদাসসর নজর ওয়ালিস ম্যাথিয়াস পাকিস্তান জাতীয় ক্রিকেট দল ইএসপিএনক্রিকইনফোতে অন্তাও ডি’সুজা (ইংরেজি) ক্রিকেটআর্কাইভে অন্তাও ডি’সুজা (সদস্যতা প্রয়োজনীয়) (ইংরেজি)
হামিদা ওমারোভা

হামিদা মাম্মাদ ক্বিজি ওমারোভা (আজারবাইজানি: Həmidə Ömərova, বাকুতে ১৯৫৭ সালের ২৫ এপ্রিল তারিখে জন্মগ্রহণ করেন) হলেন একজন আজারবাইজানি অভিনেত্রী।  হামিদা ওমারোভা এক শিক্ষক পরিবারে জন্মগ্রহণ করেন (তার বাবা মা দুজনই শিক্ষক ছিলেন)। তার বাবা মা এর নাম যথাক্রমে মাম্মাদ এবং নাসিবা ওমারভ। তার বাবা মা বিশ্ববিদ্যালয়ে প্রথম পরিচিত হয় যেখানে তারা দুজনই বিদেশি ভাষা নিয়ে পড়াশুনা করত। তাদের চার সন্তান ছিল যাদের তিনজনই শৈশবেই মারা যায়। হামিদা যখন জন্মগ্রহণ করেন তখন তার বাবা মা ক্বাযাখ এ অবস্থিত সুফি হামিদ মঠ দর্শন করেন এবং যখন নিশ্চিত হলেন তাদের নতুন সন্তান বেঁচে থাকবে, তারা তার নাম সেই পবিত্র স্থানের নামেই রাখলেন। ১৯৬০ সালে তার বা মা এর বিচ্ছেদ হয় এবং তার বাবা তার গ্রাম গাযাখ এ স্থায়ী ভাবে চলে আসেন, হামিদা ওমারভা তার মা এবং নানী দ্বারা পালিত হন। উচ্চ বিদ্যালয়ে পড়ালেখা শেষ করে তিনি বাকু স্টেট বিশ্ববিদ্যালয়ে ভাষাবিজ্ঞান পড়ার জন্য ভর্তি হন। ১৯৭৫ সালে তার প্রথম বর্ষ শেষের পর, তিনি ৩০০ ব্যক্তির একাডেমিক প্রতিযোগিতায় যোগদান করেন এবং তিনি সেই ১৫ জন প্রতিযোগীদের একজন ছিলেন যারা মস্কোতে অবস্থিত গেরাসিমভ ইন্সটিটিউট অব সিনেমাটোগ্রাফি তে ভর্তি হন।    ওমারভা ১৯৭৭ সালেদ্য ডেন্টিস্ট (The Dentist) নামে ছোট চলচ্চিত্রের মাধ্যমে অভিনয় জগতে প্রবেশ করেন। তখন থেকে, তিনি ৩০ টিরও বেশি চলচ্চিত্রে অভিনয় করেছেন। তিনি পরবর্তীতে সেই দশকে আজারবাইজানের সবচেয়ে সফল অভিনেত্রীতে পরিণত হন এবং একযোগে চারটি সিনেমার শুটিং করেন। রাশিয়াতে, তিনি ইউলি গুসম্যান এর চলচ্চিত্র গোর্খমা,  Gorkhma, saninlayam / Не бойся, я с тобой ("ভয় পেয়ো না, আমি আছি তোমার সাথে", ১৯৮১), যা আজারবাইজানের গাখ এ মঞ্চায়িত হয়েছিল,) এ  অভিনয় করার জন্য বেশি পরিচিত। তার অভিনয় পরিবেশনা অনেক পুরস্কারে পুরস্কৃত হয়, অন্যতম পুরস্কার হলো আজারবাইজানের জনগণের শিল্পী। ১৯৯১, সালে সোভিয়েত ইউনিয়নের ভাঙনের পরে, আজারবাইজানের সিনেমা ইন্ডাস্ট্রি গুরুতর পতনের সম্মূখীন হয়। এ কারণে ওমরোভার কর্মজীবন ক্ষয়ে যেতে শুরু করে এবং তিনি মানসিক অগ্নিপরীক্ষার সম্মূখীন হন। কিছুকাল হতাশার মধ্য দিয়ে যাওয়ার পর, ১৯৯২ সালে তিনি বিবাহ বন্ধনে আবদ্ধ হন এবং এক পুত্র সন্তানের জন্ম দেন। একই সময়, তিনি শেষ রাত্রিরের অনুষ্ঠান রেত্রো হোস্ট করেন, যা ছিল আজারবাইজানি এবং বিদেশি চিরায়ত সিনেমাগুলোর একটি পর্যালোচনা ভিত্তিক অনুষ্ঠান। ২০০৬ সালে, ওমারোভা আজারবাইজানে ইউনিয়ন অব সিনেমাটোগ্রাফারস এর সভাপতিতে নির্বাচিত হন।   (আজারবাইজানি) Hamida Omarova: An Italian-Style Confession ওয়েব্যাক মেশিনে আর্কাইভকৃত ২ এপ্রিল ২০১৯ তারিখে by N.Badalov. EL Jurnali. January 2007 (রুশ) Hamida Omarova: Everything in Life is a Gift from Destiny. Echo-az. 19 February 2007 ইন্টারনেট মুভি ডেটাবেজে হামিদা ওমারোভা  (ইংরেজি)
মিশেল রেইস

মিশেল মনিক রেইস (জন্ম: ২০ই জুন ১৯৭০) হচ্ছেন হংকংয়ের একজন অভিনেত্রী, যিনি পর্তুগিজ এবং সাংহাই বংশদ্ভুত। তিনি মিস চীনা ইন্টারন্যাশনাল পেইজেন্ট ১৯৮৮ এবং মিস হংকং ১৯৮৮-এর সৌন্দর্য প্রতিযোগিতায় জয়লাভ করেছেন। মিশেল রেইস পর্তুগিজ মাকাও-এ ১৯৭০ সালের ২০ জুন জন্মগ্রহণ করেন। তিনি মিশ্র পূর্বপুরুষের অন্তর্ভুক্ত; তার পিতা পর্তুগিজ ছিল, এবং তার মা, যিনি ক্যান্টন সাংহাইয়িস, পরবর্তীতে হংকংয়ে স্থানান্তরিত হয়েছেন। তার বাবা, ফ্রান্সিস রেইস, হংকংয়ে জন্মগ্রহণ করেন। দ্বিতীয় বিশ্বযুদ্ধের সময় তিনি হংকংয়ের জাপানিদের দ্বারা বন্দী হয়েছিলেন। জাপানীদের ক্যাম্পে তিনি খুবই জনপ্রিয় ছিলেন এবং অন্যান্য বন্দীদের দ্বারা ভালোবাসা অর্জন করেছেন। তবে, তার উচ্চতার কারণে, জাপানের আত্মসমর্পণ পর্যন্ত জাপানের খনিতে কাজ করার জন্য তাকে পাঠানো হয়েছিল। তার মুক্তির পর, তিনি হংকংয়ে ফিরে এসে মিশেলের মার সাথে বিয়ে করেন। মিশেল রেইসের অভিভাবকেরা ১৯৮৭ সালে বিবাহবিচ্ছেদ করেন। এই সময় পরে, তিনি খুব কমই তার বাবার সাথে যোগাযোগ করেন, যিনি ১৯৯৫ সালে মারা যান। মিশেল রেইস তার শৈশব খেলনা বা নতুন জামাকাপড়হীনভাবে একটি অসুখী জীবন কাটিয়েছেন বলে মনে করেন। তিনি কেবল তার মায়ের অশ্রু এবং পিতামাতা অবিরাম কুসংস্কার স্মরণ করেন। এক পর্যায়ে তার বাবা ঘরে কম ফিরে আসা একেবারে কমিয়ে দেয়, যার ফলে তিনি তার মায়ের দ্বারা লালিত পালিত হয়েছেন। অনেক বছর পরে যখন তার পরিবার পরিত্যক্ত হয়ে যায়, মিশেল রেইসের বাবা তার মাকে একটি ফোন কল করেছেন বলে মনে করা হয়েছিল। এই সময়ে, মিশেল রেইসের মা ইতিমধ্যে বিখ্যাত ছিল। অনেক বছর পরে, রেইস এই ফোন কলটি তা মাকে স্মরণ করিয়ে দেন, যা তাকে আঘাত করে। সেপ্টেম্বর ২০১০ সালে মিশেল রেইসের একটি বোন "ইয়ুয়েট চি রেইস" নামে একটি পুত্র সন্তানের জন্ম দেয়। ম্যারিনল কনভেন্ট স্কুলে ২এ (ইংরেজি, বাইবেল)-এর ফলাফলের সাথে মিশেল রেইস চমৎকার ফলাফল করেন এবং ৭বি-এ পাঁচ বছরের মাধ্যমিক শিক্ষা সম্পন্ন করার পর স্নাতকোত্তর পরীক্ষায় অংশগ্রহণ করেন। ১৯৮৮ সালে হংকং সুন্দরী প্রতিযোগিতায় বিজয়ী হওয়ার পর তিনি হংকংয়ের শিক্ষা পরীক্ষার সভায় অংশগ্রহণ করেন। ২৩ শে নভেম্বর ২০০৮ তারিখে মিশেল রেইস জুলিয়ান হুই নামক এক ব্যবসায়ীকে বিবাহ বন্ধনে আবদ্ধ হন, তিনি তার সাথে প্রায় দুই বছর ধরে সম্পর্কের মধ্যে ছিলেন। জুলিয়ান হুইয়ের প্রাক্তন স্ত্রী হলেন প্যান্সি হো, যিনি মাকাওয়ের ক্যাসিনো ব্যবসায়ী স্ট্যানলি হোয়ের কন্যা। তাদের ছেলে জ্যাডেন ম্যাক্স "জেএম" হুই ৮ ফেব্রুয়ারি ২০১১ সালে জন্মগ্রহণ করেন। তার পিতামাতার নামের প্রথম আদ্যক্ষর 'জেএম' থেকে তার নামকরণ করা হয়। "Reis's secret life experience: childhood was abandoned by the father"। ১১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৭।  "Compare life experience"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৭-১১-১৫।  "Reis expressed joy to share with everyone when she promoted "Auntie""। ৪ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৭।  "Michelle marries Julian", The Star, ২০০৭-০৯-০২, ২০০৭-০৯-৩০ তারিখে মূল থেকে আর্কাইভ করা, সংগ্রহের তারিখ ২০১০-০৩-১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://t.qq.com/michelejiaxin ওয়েব্যাক মেশিনে আর্কাইভকৃত ২৫ জানুয়ারি ২০১১ তারিখে Michele Reis official blog (Chinese). Retrieved on 8 February 2011. ইন্টারনেট মুভি ডেটাবেজে মিশেল রেইস (ইংরেজি) এইচকেসিনেম্যাজিক ওয়েব্যাক মেশিনে আর্কাইভকৃত ১২ এপ্রিল ২০১৯ তারিখে
সাঈদ বিন তৈমুর

সুলতান সাইদ বিন তৈমুর (১৩ আগস্ট ১৯১০ – ১৯ অক্টোবর ১৯৭২) (আরবি: سعيد بن تيمور) ছিলেন মেশকাত ও ওমানের সুলতান। ১০ ফেব্রুয়ারি ১৯৩২ খ্রীষ্টাব্দের তিনি ক্ষমতায় অধিষ্ঠিত হন এবং ১৯৭০ খ্রীষ্টাব্দের ২৩ জুলাই ক্ষমতাচ্যুৎ হন। তার পিতা তৈমুর বিন ফয়সালের মৃত্যুর পরে ১৯৩২ খ্রীষ্টাব্দে মাত্র ২১ বছর বয়সে ক্ষমতা লাভ করেন এবং রাজবংশের ১৩তম সুলতান হিসেবে রাজমুকুট পরিধান করেন। ১৯৩৬ খ্রীষ্টাব্দে তিনি তার দ্বিতীয় স্ত্রী মেজুন আল-মাশানি (তার প্রথম স্ত্রী ফাতিমা) কে বিয়ে করেন। ১৯৪০ খ্রীষ্টাব্দের সাইদের একমাত্র পুত্র কাবুস বিন সাঈদ জন্মগ্রহণ করেন। ব্রিটিশ এসএএসের সাহায্যে অভ্যন্তরীণ শক্তি ও উপজাতীয় নিয়ন্ত্রণ পুনর্বহাল করেন এবং মেশকাত ও ওমানকে একত্রিত করেন। ওমান ও মেশকাত সুলতান তৈমুরের অধীনে ১৯৫১ সালে সম্পূর্ণ স্বাধীন ও সার্বভৌম রাষ্ট্রে হিসেবে গঠিত করেন। ১৯৭০ খ্রীষ্টাব্দে ওমানের সালতানাত নামে রূপান্তরিত করেন। দেশ একত্রিত হওয়ার পরে, তিনি মেশকাতের রাজধানী ত্যাগ করে ধফারের একটি উপকূলবর্তী শহরে বসবাস করেন। সাইদ তার সম্প্রদায়ের লোকজন এবং দেশের জন্য খুবই চিন্তিত হয়ে পড়েন। ১৯৬৫ খ্রীষ্টাব্দে তিনি ইরাক, ইরান ও ব্রিটেনের সাথে তেল রপ্তানির মাধ্যমে তিনি তার জনগণের জীবনযাত্রার উন্নতিকল্পে সামান্য অবদান রাখতে পেরেছিলেন। এই চুক্তি ততক্ষন পর্যন্ত কোন উপকারে আসবে না যতক্ষন না এর ব্যবহার হবে। ওমানের শিশু মৃত্যুর জন্য তার রক্ষণশীল নীতিগুলি ৭৫ ভাগ দায়ী ছিল। চোখের ব্যাধি, যৌনরোগ এবং অপুষ্টি ব্যাপক পরিমানে ছিল। অভ্যুত্থানের পূর্বে ১৯৭০ খ্রীষ্টাব্দে সেখানে ৬ মাইল প্রশস্ত রাস্তা এবং ৩ টি স্কুল ও সাক্ষরতার হার ছিল মাত্র ৫ ভাগ। সাঈদ বিন তৈমুর ১৯২২ সাল থেকে ১৯২৭ সাল পর্যন্ত ভারতের রাজপুতানা রাজ্যে আজমীরের কলেজে পড়াশুনা করেন, যেখানে তিনি ইংরেজি এবং উর্দু ভাষা আয়ত্ত করেন। ১৯২৭ সালের মে মাসে মস্কোতে ফিরে আসার পর, তিনি সিদ্ধান্ত নেনে যে বৈরুতে যোগ দিয়ে তার শিক্ষাকে আরো সুদুরপ্রসারী করে নেবেন। তার পিতা সুলতান তায়াম্মুর বিন ফিয়াসাল ভয় পেয়েছিলেন যে, তাকে বৈরুতে পাঠিয়ে তিনি কোনভাবে খ্রিস্টধর্ম কর্তৃক প্রভাবিত না হয়ে যান। সাইদ এর পিতা পশ্চিমা বিশ্বের দেখানো পথ শেখার বিরুদ্ধে এবং ইংরেজিতে কথা বলার বিরুদ্ধে দৃঢ়ভাবে সোচ্চার ছিলেন। যখন সাঈদ ছোট ছিলেন তখন তার বাবাকে সাঈদ ও তার ভাই নাদিরকে একটি ইংরেজি প্রাইমার নামে ডাকা হত এবং তিনি তাদের সব বই পুড়িয়ে ফেলার আদেশ দিয়েছিলেন। বৈরুতের কাছে সাইদকে পাঠানোর পরিবর্তে, তার বাবা তাকে বাগদাদে পাঠিয়ে দেন এবং তিনি এক বছরের জন্য আরবি সাহিত্য ও ইতিহাস অধ্যয়ন শুরু করেন। Harris M. Lentz III, Heads of States and Governments: A Worldwide Encyclopedia of Over 2,300 Leaders, 1945 through 1992. McFarland & Company, Inc., 1994, p. 604. আইএসবিএন ০-৮৯৯৫০-৯২৬-৬. Royal Ark Cleveland, Bunton, William L, Martin (২০১৩)। A History of the Modern Middle East। Boulder, CO: Westview Press। পৃষ্ঠা 409–410।  Omani Ministry of Foreign Affairs The Death of the Last Feudal Arab State Sultan Said touring British tanks
নবীনচন্দ্র দাস

নবীনচন্দ্র দাস (১৮৪৫-১৯২৫) ছিলেন একজন প্রসিদ্ধ বাঙালি মিষ্টান্ন প্রস্তুতকারক, উদ্যোক্তা এবং ব্যবসায়ী। ঊনিশ শতকের দ্বিতীয়ার্ধে ও বিশ শতকের শুরুতে বাংলার সংস্কৃতিতে তথা বাঙালির জীবনে তার তৈরি মিষ্টান্ন জনপ্রিয়তার কারণে বিশেষ স্থান অধিকার করে। তিনি বাংলার অতি জনপ্রিয় মিষ্টান্ন রসগোল্লার উদ্ভাবক হিসাবে পরিচিতি লাভ করেন। নবীনচন্দ্র দাসের জন্ম ও বেড়ে ওঠা ইস্ট ইন্ডিয়া কোম্পানির আমলের ভারতের রাজধানী কলকাতা শহরে। বাংলা সংস্কৃতি ও সমাজে নবীন চন্দ্র দাসের প্রধান অবদান ছিল তার উদ্ভাবনী মিষ্টান্ন। বাঙালির জন্য তার উদ্ভাবিত অভিনব মিষ্টান্ন বিশেষ খ্যাতি অর্জন করে। তার তৈরি মিষ্টান্ন আজকের বাঙালি রসনায় এক গুরুত্বপূর্ণ ও শেষপাতের আবশ্যিক সংযোজন ও পরিবেশন - ব্যাপকভাবে পরিচিত "রসগোল্লা"। ঊনিশ শতকের বাংলায় এই জনপ্রিয় মিষ্টান্ন, সৃষ্টিকর্তা হিসেবে তাঁকে রসগোল্লার কলম্বাস বা রসগোল্লার জনক হিসাবে চিহ্নিত করেছে। তার অন্যান্য সৃষ্টির মধ্যে রয়েছে "আবার খাবো", "দেদো সন্দেশ" এবং "বৈকুন্ঠ ভোগ" (উভয়ই "কাঁচা পাক" বেস উপাদান হিসাবে ব্যবহার করে), সুপরিচিত "কস্তুরি পাক" "আতা (কাস্টার্ড আপেল) সন্দেশ" এবং "কাঠাল (কাঁঠাল) সন্দেশ"। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৩০, আইএসবিএন ৯৭৮-৮১-৭৯৫৫-১৩৫-৬ "The Telegraph - Calcutta : Metro"। Telegraphindia.com। সংগ্রহের তারিখ ৫ অক্টোবর ২০১৪।  "Nobin Chandra Das Inventor of Rossogolla"। YouTube। সংগ্রহের তারিখ ৫ অক্টোবর ২০১৪।  "Calcutta celebrates Madly Mishti - Times of India"। The Times of India।  "A sweet rush"। The New Indian Express।
পঙ্গপাল

পঙ্গপাল হলো Acrididae পরিবারে ছোট শিংয়ের বিশেষ প্রজাতি যাদের জীবন চক্রে দল বা ঝাঁক বাধার পর্যায় থাকে। এই পতঙ্গগুলো সাধারণত একাই থাকে কিন্তু বিশেষ অবস্থায় তারা একত্রে জড়ো হয়। তখন তাদের আচরণ ও অভ্যাস পরিবর্তিত হয়ে সঙ্গলিপ্সু হয়ে পড়ে। পঙ্গপাল এবং ঘাস ফড়িংয়ের মধ্যে কোন পার্থক্যগত শ্রেণীভাগ নেই। বিশেষ অবস্থায় তাদের প্রজাতিরা একত্র হওয়ার যে প্রবণতা দেখায় সেটাই মূল পার্থক্য। একা থাকা অবস্থায় এই ঘাস ফড়িংগুলো অনপকারী, তারা সংখ্যায় থাকে কম এবং কৃষির জন্য বিরাট কোন আর্থিক ক্ষতি করে না। তবে অনাবৃষ্টির পর দ্রুত ফসলের বর্ধন হলে এদের মস্তিষ্কে থাকা serotonin (সেরোটোনিন) তাদের মধ্যে আচরণগত পরিবর্তনের সূত্রপাত করে। ফলে তারা প্রচুর পরিমানে ও দ্রুত জন্মদান শুরু করে। তখন তারা একত্রে থাকে, যখন তাদের সংখ্যা বেশি হয় তারা যাযাবর হয়ে পড়ে। এতে থাকে পাখাবিহীন ছোট পঙ্গপাল যেটা পরে পাখা জন্মে দলে যোগ দেয়। এই পাখাবিহীন এবং পাখনাসহ পঙ্গপালের দল একসাথে চলাচল করে এবং দ্রুত ফসলের মাঠের ক্ষতি করে। পূর্নবয়স্ক পঙ্গপাল শক্তিশালী উড্ডুক্কু তারা অনেক দূর পর্যন্ত উড়তে পারে আর পথে যেখানেই থামে সেখান থেকে ফসল খেয়ে শক্তি অর্জন করে। পঙ্গপালের এই মরক তৈরি করার ইতিহাস বহু পুরনো। পুরনো মিশরীয়রা তাদের কবরে এদের একেছিল। ইলিয়ড, বাইবেল এবং কুরআন ইত্যাদি গ্রন্থে এর উল্লেখ আছে। পঙ্গপালের দল ফসল ধ্বংস করে দুর্ভিক্ষের সৃষ্টি করেছে যার ফলে মানুষ প্রচরণশীল হয়েছে। আরো সাম্প্রতিক সময়ে, কৃষিক্ষেত্রে নীতি পরিবর্তনের ফলে যেখানে এই দল উৎপন্ন হতে পারে তা বের করে শুরুতেই নিয়ন্ত্রণ করার ব্যবস্থা করা যায়। পুরনো নিয়মের মধ্যে রয়েছে বাতাসে বা মাটিতে কীটনাশক ব্যবহার। কিন্তু অন্য ব্যবস্থা যেমন জীববিজ্ঞান ব্যবস্থায় নিয়ন্ত্রণ করে ভাল ফল পাওয়া গেছে। দল বানানোর প্রবণতা বিংশ শতাব্দিতে কমে গেছে কিন্তু আধুনিক নিরাপত্তা ব্যবস্থা থাকা সত্ত্বেও পঙ্গপাল অনুকূল অবস্থায় যে কোন সময় দল গড়তে পারে যার ফলে দুর্ভিক্ষের সম্ভবনা রয়েছে। পঙ্গপাল বড় প্রাণী এবং সহজেই গবেষণা বা জীব বিদ্যায় পরীক্ষা করার কাজে শ্রেণীকক্ষে ব্যবহৃত হতে পারে। এদের খাওয়াও যায়; ইতিহাসে তাই দেখা যায়। কিছু কিছু দেশে এদের খাদ্য হিসেবে অত্যন্ত উপাদেয় বিবেচনা করা হয়। ইংরেজি "locust" বা পঙ্গপাল শব্দটি এসেছে Vulgar Latin শব্দ locusta (লোকাস্টা) থেকে, যার অর্থ লবস্টার (lobster) বা লোকাস্ট । Antsey, Michael; Rogers, Stephen; Swidbert, R.O.; Burrows, Malcolm; Simpson, S.J. (৩০ জানুয়ারি ২০০৯)। "Serotonin mediates behavioral gregarization underlying swarm formation in desert locusts"। Science। 323 (5914): 627–630। ডিওআই:10.1126/science.1165939। পিএমআইডি 19179529। বিবকোড:2009Sci...323..627A।  "Online Etymology Dictionary"। Etymonline.com। সংগ্রহের তারিখ ১২ অক্টোবর ২০১১।  উইকিঅভিধানে পঙ্গপাল শব্দটি খুঁজুন। উইকিমিডিয়া কমন্সে পঙ্গপাল সংক্রান্ত মিডিয়া রয়েছে। ভিসুয়াল নিউরন অব দ্য লোকাস্ট[স্থায়ীভাবে অকার্যকর সংযোগ], রি চ্যানেলের ভিডিও এফএও লোকাস্ট ওয়াচ এফএও এমপ্রেস ওয়েব্যাক মেশিনে আর্কাইভকৃত ২০ মার্চ ২০১০ তারিখে সাহেল রিসোর্সে ডেজার্ট লোকাস্ট মেটারোলজিক্যাল মনিটরিং ইউটিউবে পঙ্গপালের ভিডিও ইউএসএইডের পরিপূরক পরিবেশগত মূল্যায়ন: এরিটরিয়ান পঙ্গপাল নিয়ন্ত্রণ কর্মসূচি ইউএসএইড-এর পরিপূরক পরিবেশগত মূল্যায়ন: পাকিস্তানের পঙ্গপাল নিয়ন্ত্রণ কর্মসূচি (আগস্ট ১৯৯৩) When The Skies Turned To Black, The Locust Plague of 1875 কীটপতঙ্গ প্রবেশদ্বার
পশ্চিম তিমুর

পশ্চিম তিমুর (ইন্দোনেশীয়: Timor Barat) হলো তিমুর দ্বীপের পশ্চিমাংশ যা ইন্দোনেশিয়ার নুসা তেংগারা (ইন্দোনেশীয়: Nusa Tenggara Timur) প্রদেশে পড়েছে। ঔপনিবেশিক যুগে এটি ডাচ তিমুর নামে পরিচিত ছিল এবং ইন্দোনেশিয়ার জাতীয় বিপ্লবের (১৯৪৫-১৯৪৯) সময় এটি ডাচদের প্রতি অনুগতদের একটি কেন্দ্র ছিল। ১৯৪৯ সাল হতে ১৯৭৫ সাল পর্যন্ত এটিকে ইন্দোনেশীয় তিমুর নামে ডাকা হতো। ১৫দশ শতাব্দীতে তিমুরে ইউরোপীয়দের উপনিবেশিক শাসন শুরু হয়েছিল। যদিও পর্তুগিজরা ১৫২০ সালে তিমুর দ্বীপটিকে নিজেদের বলে দাবি করে; কিন্তু, ডাচরা (ডাচ ইস্ট ইন্ডিয়া কোম্পানী' নামে) ১৬৪০ সালে পশ্চিম তিমুরে বসতি স্থাপন করে এবং পর্তুগিজদের পূর্ব তিমুরে বিতাড়িত করে। ১৭৯৯ সালে এই এলাকায় কোম্পানির শাসনের অবসান ঘটে এবং এটি আনুষ্ঠানিকভাবে ডাচ শাসনাধীনে যুক্ত হয়। অবশেষে, ১৯১৪ সালে পূর্ব ও পশ্চিম তিমুরের মধ্যে চূড়ান্তভাবে সীমানা সংক্রান্ত বিষয়টির মীমাংসা হয় পর্তুগাল ও নেদারল্যান্ডের মধ্যে সম্পাদিত একটি চুক্তির মাধ্যমে, যা মূলত ১৮৫৯ সালে স্বাক্ষরিত হয় এবং ১৮৯৩ সালে পরিমার্জন করা হয়। পশ্চিম তিমুর একটি রাজনৈতিক অঞ্চল যা তিমুর দ্বীপের পশ্চিমাঞ্চলে ওকেসে জেলা (যেটি রাজনৈতিক ভাবে পূর্ব তিমুরের অংশ) ব্যতীত অবশিষ্ট অর্ধাংশ নিয়ে গঠিত এবং ইন্দোনেশিয়ান প্রদেশ নুসা তেংগারা তিমুর (এনটিটি, বা পূর্ব নুসা তেনগারা)-এর অন্তর্ভুক্ত। পশ্চিম তিমুরের মোট ভূমি এলাকা ১৫,৮৫০ বর্গ কিলোমিটার (৬,১২০ বর্গ মাইল)। পশ্চিম তিমুরের সর্বোচ্চ বিন্দুটি মাউন্ট মুতিস, যা ২,৪২৭ মিটার (৭,৯৬৩ ফুট) উচ্চতা বিশিষ্ট। পশ্চিম তিমুর একটি শহর প্রশাসন কুপাং এবং চারটি রিজেন্সীতে বিভক্ত। ২০০৮ সালের হিসাব অনুসারে এখানে প্রায় ১.৮ মিলিয়ন অধিবাসীর বাস রয়েছে, যাদের কিছু অংশ ১৯৯৯ সালে পূর্ব তিমুরে ঘটা সহিংসতার শিকার হয়ে উদ্বাস্তু হিসাবে আশ্রয় নিয়েছে। এখানে জাতীয় ভাষা ইন্দোনেশীয় ছাড়াও তেতুম ভাষা ব্যবহৃত হয়, যেটি পূর্ববাংশে চালু আছে এবং অস্ট্রেনেশিয়ান ভাষা গোষ্ঠীর অংশ। পশ্চিম তিমুরের প্রধান ধর্ম বিশ্বাসগুলি হলো ক্যাথলিক খ্রিস্টান (৫৬%), প্রোটেস্ট্যান্ট খ্রিস্টান (৩৫%) এবং ইসলাম (৮%)। পশ্চিম তিমুরে গড় বেকারত্বের হার ২.৩৯%। [8] ১৯৯৮ সালে এখানকার জনসংখ্যার ৩০% দারিদ্র্য সীমার নিচে বসবাস করতো; ২০১২ সালেও হিসাবেও এটি ৩০% এ রয়ে গিয়েছে। কৃষকরা ভুট্টা, চাল, কফি এবং ফল উৎপাদনের জন্য মূলতঃ স্ল্যাশ-এন্ড-বার্ন পদ্ধতি ব্যবহার করে। কিছু কাঠ সংগ্রহ করা হয়; যেগুলি ইউক্যালিপটাস, স্যান্ডউইউড, বাঁশ ও রোসউড হতে উৎপাদিত হয়। তিমুর পূর্ব তিমুর নুসা তেংগারা। Great Britain. Foreign Office. Historical Section (১৯২০), Dutch Timor and the Lesser Sunda Islands, H.M.S.O, সংগ্রহের তারিখ ১৭ জানুয়ারি ২০১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Allied Forces. South West Pacific Area. Allied Geographical Section (১৯৪৩), Area study of Dutch Timor, Netherlands East Indies, The Section, সংগ্রহের তারিখ ১৭ জানুয়ারি ২০১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Political refugees 'flock' to Indonesian Timor."। The Canberra Times (ACT : 1926 - 1995)। ACT: National Library of Australia। ২৫ ফেব্রুয়ারি ১৯৭৫। পৃষ্ঠা 1। সংগ্রহের তারিখ ১৭ জানুয়ারি ২০১৪।  "10,000 waiting to go' to Indonesian Timor."। The Canberra Times (ACT : 1926 - 1995)। ACT: National Library of Australia। ৪ সেপ্টেম্বর ১৯৭৫। পৃষ্ঠা 3। সংগ্রহের তারিখ ১৭ জানুয়ারি ২০১৪।
ফাতমা গাদরি

ফাতমা গাদির ক্বিজি গাদরি  (আজারবাইজানি: Fatma Qədri), ক্বাদরি, কাদরি, কাদরিই হিসেবেও উচ্চারিত হয় (১ এপ্রিল ১৯০৭ – ২৯ ফেব্রুয়ারি ১৯৬৮) ছিলেন একজন আজারবাইজানি থিয়েটার অভিনেত্রী।  ফাতমা গাদরি অডেসা ( বর্তমান নাম ইউকরেইন) এর এক  ব্যবসায়ীর অনুচরের পরিবারে জন্মগ্রহণ করেন। ৯ বছর বয়সে, তিনি একটি ধনী পরিবারের শিশু পালনের কাজ করে রোজগার শুরু করেন। তার মা এর জোরে, তিনি একটি স্থানীয় মাদরাসায় (ধর্মীয় প্রতিষ্ঠান) এ ভর্তি হন শিক্ষা গ্রহণ করার লক্ষ্যে। ১৯২২ সালে, তিনি একযোগে দুইটি (আজারবাইজান থিয়েটার স্কুল এবং শিক্ষকের কলেজ) উচ্চ মাধ্যমিক প্রতিষ্ঠানে ভর্তি হন, এবং দু'খান থেকেই ১৯২৬ সালে শিক্ষালাভ শেষ করেন। গাদরি শৈল্পিক কর্মজীবন শুরু করার সিদ্ধান্ত নেন, গাদরি বাকু'র ও গাঞ্জা'র তুর্কিক লেবার থিয়েটারে অভিনেত্রী হিসেবে কাজ করা শুরু করেন। তার ঘাঁড়ের এক অসফল অস্ত্রোপাচারের পর, তাকে সুস্থ হওয়ার জন্য চাকরি থেকে অব্যাহতি মঞ্জুর করা হয়।   বাকু রাশিয়ান থিয়েটার এ অভিনয়ের উপর সংক্ষিপ্ত সময় কাটানোর পর, ১৯৩৫ সালে তাকে আজারবাইজান স্টেট ড্রামা থিয়েটারে নিয়ে আনা হয়, যেখানে তিনি পরবর্তী ২৪ বছর কাজ করেন। শিঘ্রই তিনি বাকু সিটি কাউন্সিলে নির্বাচিত হন এবং আজারবাইজান থিয়েটার স্কুল ও বাকু এর একটি গানের স্কুল এ শিক্ষকতা শুরু করেন। ১৯৪৩ সালে, তিনি আজারবাইজানের জনগণের শিল্পী (সম্মাননা পুরস্কার) তে পরিণত হন। দৈহিক দুর্বলতা এবং অসুস্থতার কারণে, তিনি প্রায় সময়ই তিনি শারীরিক ব্যাথা সত্ত্বেও অভিনয় করে যেতেন। ১৯৫৮ সালে তিনি অতিরিক্ত দুর্বল হয়ে পড়েন, মস্কো এর একটি দলীয় ট্যুরে পুস্কিন মস্কো ড্রামা থিয়েটারে, যুদ্ধ ও শান্তি অপেরার তার শেষ অভিনয় চলাকালীন তিনি হঠাত্‌ অচেতন হয়ে পড়েন। সাত মাসের চিকিৎসা সেবা এর পর, ডাক্তাররা তাকে তার শরীরের কথা ভেবে আবার মঞ্চে যেতে নিষেধ করেন।      মঞ্চের বাইরে, ফাতমা গাদরি কষ্টের সাথে জীবন যাপন করতেন। ১৯২০ সালে তিনি প্রথম বিবাহ করেন যা বেশি দিন টিকেনি। তার একমাত্র পুত্র সন্তান কিশোর বয়সে মারা যায়। ১৯৩২ সালে গাদরি'র দ্বিতীয় স্বামী নিউমোনিয়ায় আক্রান্ত হয়ে মারা যান। এসব দুঃখজনক ঘটনার কারণে তার মানসিক এবং শারীরিক অসুস্থতার জন্ম দেয়। থিয়েটারের নিষেধাজ্ঞা'র পর তিনি হতাশা থেকে আর বেরিয়ে আসতে পারেননি, ১৯৬৮ সালে ৬০ বছর বয়সি তার ঘরে আত্মহত্যার মাধ্যমে মৃত্যুবরণ করেন।  Fatma Gadri: The Aftermath and the Eternal Silence ওয়েব্যাক মেশিনে আর্কাইভকৃত ২৯ আগস্ট ২০০৭ তারিখে by Z.Farajova. EL Jurnali. January 2007. Retrieved 6 April 2007